HCG testy
Dobrý deň, dnes mi prišli výsledky tetsu hcg z krvi. Hodnota je 2.00IU/l.. môžem sa prosím spýtať čo to znamená je to v poriadku ? alebo to značí prichadzajúce tehotenstvo ?
Dobrý deň,
ďakujeme za prejavenú dôveru.
Ľudský choriogonadotropín (hCG) je hormón, ktorý sa v krvi a moči normálne vyskytuje len počas tehotenstva. Vylučuje ho tkanivo placenty takmer od doby zahniezdenia. Testovanie z krvi dokáže zachytiť obsah hCG už pri koncentrácii od 5 mIU/ml ( čo je hraničná hodnota pre 3. týždeň od posledného cyklu). V ranom tehotenstve - približne do 9tt by sa hodnota hCG mala zdvojnásobiť každé 2 až 3 dni. Hodnota hCG 1-2 mIU/ml znamená, že nedošlo k otehotneniu. Hodnota hCG 6-24 mIU/ml spadá do tzv. šedej zóny, kedy je hladina choriových gonadotropínov v krvi zvýšená, ale ešte neznamená tehotenstvo.Podľa literatúry dosahuje hladina cirkulujúceho hCG jeden mesiac po počatí typicky približne 2000 mIU/ ml.
Avšak, odporúčam sa obrátiť na Vášho gynekológa, ktorý jediný potvrdí/vylúči tehotenstvo.
Prajem pekný zvyšok dňa.
S pozdravom
Mgr. Emma Halás Haluščíková